Sedher bras

An sedher bras (Gavia immer) yw eghen a edhen dhowr divroansek a'n hantergylgh kledh. I a vag yn Amerika Gledh, Greunland, Island ha Breten Veur hag i a wav yn arvoryow ha lynnyn bras yn Europa Dhyghow hag Amerika Gledh. 61-100 centimeter (24-39 meusva) yw aga hys, 122–152 centimeter (48–60 meusva) yw aga askelva, ha 1.6-8 kilogram (3.5-17.6 peuns) yw aga poos. I a omhevel sedher pig gwynn mes yma pig glas/du dhe'n sedher bras dihaval orth an sedher pig gwynn. Yn prys maga yma penn du, isrannow gwynn ha mantell vrith gwynn ha du dhedha. An moyha a'ga boos yw puskes. Densek dowr, drenek dowr, centrarchidae, truth, hag yown yw aga boos dowr; sebastes, leyth, truth mor, ha hernen wynn yw aga boos hyli.

Testen lyver Arthur Ransome rag fleghes, Great Northern, yw kopel a sedhoryon bras ow tinythi yn Breten Veur rag an kynsa tro.

Mirva


Klass:Sedher